CELEX: 32021R2266
Language: fi
Date: 2021-12-17 00:00:00
Title: Komission täytäntöönpanoasetus (EU) 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta

20.12.2021   
               
               
                  FI
               
               
                  Euroopan unionin virallinen lehti
               
               
                  L 455/26
               
            
         KOMISSION TÄYTÄNTÖÖNPANOASETUS (EU) 2021/2266,
         annettu 17 päivänä joulukuuta 2021,
         pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 23 a artiklan 4 kohdan,
         sekä katsoo seuraavaa:
         
                     (1)
                  
                  
                     Direktiivissä 92/83/ETY vahvistetaan edellytykset sisämarkkinoiden toteuttamisen ja toiminnan varmistamiseksi alkoholiverotuksen alalla.
                  
               
                     (2)
                  
                  
                     Neuvoston direktiivillä (EU) 2020/1151 (2), jolla muutetaan direktiiviä 92/83/ETY, ulotetaan jäsenvaltioiden mahdollisuus soveltaa alennettuja valmisteverokantoja, joita tällä hetkellä sovelletaan ainoastaan pienten riippumattomien valmistajien pieninä määrinä valmistamaan olueen ja etyylialkoholiin, koskemaan myös pienten riippumattomien valmistajien pieninä määrinä tuottamia muita alkoholijuomia. Jäsenvaltioiden on direktiivin 92/83/ETY 23 a artiklan 1 kohdan mukaisesti annettava pyynnöstä alueelleen sijoittautuneille pienille riippumattomille valmistajille vuosittainen todistus, jäljempänä ’todistus’, jossa vahvistetaan valmistajien vuotuinen kokonaistuotanto ja niiden vaatimustenmukaisuus direktiivissä 92/83/ETY säädettyihin vaatimuksiin nähden. Jotta valmistajien asema pieninä riippumattomina valmistajina olisi helpompi tunnustaa kaikissa jäsenvaltioissa, todistukset olisi laadittava yhteisen mallin pohjalta.
                  
               
                     (3)
                  
                  
                     On toivottavaa, että pienen riippumattoman valmistajan sijoittautumisjäsenvaltio antaa sille todistuksen. Hallinnollisen rasitteen vähentämiseksi on aiheellista säätää pienen riippumattoman valmistajan itse laatimasta todistuksesta, edellyttäen että jäsenvaltiot ovat toteuttaneet asianmukaiset toimenpiteet järjestelmän välttelyn, kiertämisen ja väärinkäytön estämiseksi.
                  
               
                     (4)
                  
                  
                     Pienten riippumattomien valmistajien aseman tunnustamisen helpottamiseksi neuvoston direktiivin 2008/118/EY (3) IV tai V luvun mukaiseen tavaroiden siirtoa koskevaan hallinnolliseen asiakirjaan olisi sisällyttävä direktiivin 92/83/ETY 23 a artiklan 1 kohdassa vaadittu viittaus pienten riippumattomien valmistajien todistukseen.
                  
               
                     (5)
                  
                  
                     Sen selventämiseksi, mitä näyttöä pienten riippumattomien valmistajien itse laatimassa todistuksessa on esitettävä, on tarpeen täsmentää tiedot, jotka on sisällytettävä direktiivin 2008/118/EY IV tai V luvun mukaiseen tavaroiden siirtoa koskevaan hallinnolliseen asiakirjaan ja yksinkertaistettuun saateasiakirjaan.
                  
               
                     (6)
                  
                  
                     Tämän asetuksen soveltamista olisi lykättävä 1 päivään tammikuuta 2022, jotta se olisi yhdenmukainen direktiivin (EU) 2020/1151 saattamiseksi osaksi kansallista lainsäädäntöä toteutettujen kansallisten toimenpiteiden soveltamisen alkamispäivän kanssa.
                  
               
                     (7)
                  
                  
                     Tässä asetuksessa säädetyt toimenpiteet ovat valmisteverokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Pienten riippumattomien valmistajien todistus
            Direktiivin 92/83/ETY 23 a artiklan 1 kohdassa tarkoitetun pienten riippumattomien valmistajien todistuksen, jäljempänä ’todistus’, malli vahvistetaan tämän asetuksen liitteessä.
         
         
            2 artikla
            Direktiivin 2008/118/EY IV luvun mukaista tavaroiden siirtoa koskevaan hallinnolliseen asiakirjaan lisättävä viittaus todistukseen
            Todistusta koskevan viittauksen lisäämiseksi direktiivin 2008/118/EY IV luvun mukaiseen tavaroiden siirtoa koskevaan hallinnolliseen asiakirjaan, joka on komission asetuksen (EY) N:o 684/2009 (4) liitteen I taulukossa 1, kyseiseen asiakirjaan on lisättävä seuraavat tiedot:
            
                        a)
                     
                     
                        lisätään kohtaan 17 l seuraavaa: ”Kuvatun tuotteen on valmistanut” ja sen jälkeen tapauksen mukaan jokin seuraavista ilmaisuista:
                        
                                    a)
                                 
                                 
                                    ”todistuksen saanut pieni riippumaton panimo”;
                                 
                              
                                    b)
                                 
                                 
                                    ”todistuksen saanut pieni riippumaton viininvalmistaja”;
                                 
                              
                                    c)
                                 
                                 
                                    ”todistuksen saanut muiden käymisen avulla valmistettujen juomien kuin viinin ja oluen todistuksen saanut pieni riippumaton valmistaja”;
                                 
                              
                                    d)
                                 
                                 
                                    ”todistuksen saanut pieni riippumaton välituotteiden valmistaja”;
                                 
                              
                                    e)
                                 
                                 
                                    ”todistuksen saanut pieni riippumaton tislaamo”;
                                 
                              
                  
                        b)
                     
                     
                        lisätään kohtaan 18 e seuraavaa: todistuksen asiakirjatyyppi;
                     
                  
                        c)
                     
                     
                        lisätään kohtaan 18 f seuraavaa: todistuksen sarjanumero.
                     
                  
         
            3 artikla
            Direktiivin 2008/118/EY V luvun mukaista tavaroiden siirtoa koskevaan hallinnolliseen asiakirjaan lisättävä viittaus todistukseen
            
               1.   Todistusta koskevan viittauksen lisäämiseksi direktiivin 2008/118/EY V luvun mukaiseen tavaroiden siirtoa koskevaan hallinnolliseen asiakirjaan komission asetuksessa (ETY) N:o 3649/92 (5) olevan yksinkertaistetun saateasiakirjan kohtaan 14 on merkittävä todistuksen sarjanumero ja ilmaisu ”Todistus, joka on annettu” ja sen jälkeen tapauksen mukaan jokin seuraavista ilmaisuista:
               
                           a)
                        
                        
                           ”pienelle riippumattomalle panimolle”;
                        
                     
                           b)
                        
                        
                           ”pienelle riippumattomalle viininvalmistajalle”;
                        
                     
                           c)
                        
                        
                           ”muiden käymisen avulla valmistettujen juomien kuin viinin ja oluen pienelle riippumattomalle valmistajalle”;
                        
                     
                           d)
                        
                        
                           ”pienelle riippumattomalle välituotteiden valmistajalle”;
                        
                     
                           e)
                        
                        
                           ”pienelle riippumattomalle tislaamolle”.
                        
                     
            
               2.   Jos tavaroiden siirto sisältää erilaisia alkoholijuomia ja jos alennettua valmisteveroa on tarkoitus kantaa ainoastaan tietyistä juomista, pienen riippumattoman valmistajan valmistamien alkoholijuomien kauppanimitys on merkittävä asetuksessa (ETY) N:o 3649/92 olevan yksinkertaistetun saateasiakirjan kohtaan 14.
            
         
         
            4 artikla
            Pienten riippumattomien valmistajien itse laatima todistus
            Kun pienet riippumattomat valmistajat kuuluvat direktiivin 92/83/ETY 4 artiklan 2 kohdassa, 9 a artiklan 2 kohdassa, 13 a artiklan 4 kohdassa, 18 a artiklan 3 kohdassa tai 22 artiklan 2 kohdassa vahvistettujen määritelmien piiriin ja jäsenvaltiot sallivat alueelleen sijoittautuneiden pienten riippumattomien valmistajien laatia todistuksen itse, valmistajien asema ja niiden vuosituotanto on ilmoitettava hallinnollisessa asiakirjassa tämän asetuksen 5 ja 6 artiklan mukaisesti.
         
         
            5 artikla
            Direktiivin 2008/118/EY IV luvun mukaista tavaroiden siirtoa koskevan hallinnollisen asiakirjan täyttämistä koskevat vaatimukset silloin, kun todistus laaditaan itse
            
               1.   Direktiivin 2008/118/EY IV luvun mukaisten tavaroiden siirtojen osalta on asetuksen (EY) N:o 684/2009 liitteessä I olevan taulukon 1 kohdassa 17 l ilmoitettava pienten riippumattomien valmistajien asema seuraavasti: ”Täten todistetaan, että kuvatun tuotteen on valmistanut” ja sen jälkeen tapauksen mukaan jokin seuraavista ilmaisuista:
               
                           a)
                        
                        
                           ”pieni riippumaton panimo”;
                        
                     
                           b)
                        
                        
                           ”pieni riippumaton viininvalmistaja”;
                        
                     
                           c)
                        
                        
                           ”muiden käymisen avulla valmistettujen juomien kuin viinin ja oluen pieni riippumaton valmistaja”;
                        
                     
                           d)
                        
                        
                           ”pieni riippumaton välituotteiden valmistaja”;
                        
                     
                           e)
                        
                        
                           ”pieni riippumaton tislaamo”.
                        
                     
            
               2.   Kun alkoholijuomien lähettäjä ei ole todistuksen itse laativa pieni riippumaton valmistaja, kohdassa 17 l on ilmoitettava myös neuvoston asetuksen (EU) N:o 389/2012 (6) 19 artiklan 1 kohdassa tarkoitetun valmisteverotietojen vaihtojärjestelmän numero, jäljempänä ’SEED-numero’, tai valmistajan arvonlisäverotunniste, jäljempänä ’alv-tunniste’.
               SEED-numero on asetuksen (EU) N:o 389/2012 19 artiklan 1 kohdassa tarkoitettu toimivaltaisten viranomaisten myöntämä valmisteveroa koskeva lupanumero. Neuvoston direktiivin 2006/112/EY (7) 214 artiklassa tarkoitettu alv-tunniste ilmoitetaan ainoastaan, jos pienellä riippumattomalla valmistajalla ei ole SEED-numeroa.
            
            
               3.   Pienen riippumattoman valmistajan alkoholijuomien vuosituotanto on ilmoitettava asetuksen (EY) N:o 684/2009 liitteen I taulukossa 1 olevan hallinnollisen asiakirjan kohdassa 17 n. Määrä on ilmoitettava hehtolitroina, lukuun ottamatta etyylialkoholia, joka on ilmoitettava hehtolitroina puhdasta alkoholia.
            
         
         
            6 artikla
            Direktiivin 2008/118/EY V luvun mukaista tavaroiden siirtoa koskevan hallinnollisen asiakirjan täyttämistä koskevat vaatimukset silloin, kun todistus laaditaan itse
            Direktiivin 2008/118/EY V luvun mukaisten tavaroiden siirtojen osalta on asetuksessa (ETY) N:o 3649/92 olevan yksinkertaistetun saateasiakirjan kohdassa 14 ilmoitettava seuraavat tiedot:
            
                        a)
                     
                     
                        pienen riippumattoman valmistajan asema seuraavasti: ”Täten todistetaan, että kuvatun tuotteen on valmistanut” ja sen jälkeen tapauksen mukaan jokin seuraavista ilmaisuista:
                        
                                    a)
                                 
                                 
                                    ”pieni riippumaton panimo”;
                                 
                              
                                    b)
                                 
                                 
                                    ”pieni riippumaton viininvalmistaja”;
                                 
                              
                                    c)
                                 
                                 
                                    ”muiden käymisen avulla valmistettujen juomien kuin viinin ja oluen pieni riippumaton valmistaja”;
                                 
                              
                                    d)
                                 
                                 
                                    ”pieni riippumaton välituotteiden valmistaja”;
                                 
                              
                                    e)
                                 
                                 
                                    ”pieni riippumaton tislaamo”;
                                 
                              
                  
                        b)
                     
                     
                        vuotuinen kokonaistuotanto hehtolitroina, lukuun ottamatta etyylialkoholia, joka on ilmoitettava hehtolitroina puhdasta alkoholia;
                     
                  
                        c)
                     
                     
                        todistuksen itse laativan pienen riippumattoman valmistajan SEED-numero tai alv-tunniste tämän asetuksen 5 artiklan 2 kohdan mukaisesti, jos alkoholijuomien lähettäjä ei ole valmistaja;
                     
                  
                        d)
                     
                     
                        pienen riippumattoman valmistajan valmistamien alkoholijuomien kaupallinen kuvaus silloin, kun tavaroiden siirtoon sisältyy erilaisia alkoholijuomia ja tarkoituksena on kantaa alennettua valmisteveroa ainoastaan tietyistä juomista.
                     
                  
         
            7 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 316, 31.10.1992, s. 21.
         
            (2)  Neuvoston direktiivi (EU) 2020/1151 annettu 29 päivänä heinäkuuta 2020, alkoholin ja alkoholijuomien valmisteverojen rakenteiden yhdenmukaistamisesta annetun direktiivin 92/83/ETY muuttamisesta (EUVL L 256, 5.8.2020, s. 1).
         
            (3)  Neuvoston direktiivi 2008/118/EY, annettu 16 päivänä joulukuuta 2008, valmisteveroja koskevasta yleisestä järjestelmästä ja direktiivin 92/12/ETY kumoamisesta (EUVL L 9, 14.1.2009, s. 12).
         
            (4)  Komission asetus (EY) N:o 684/2009, annettu 24 päivänä heinäkuuta 2009, neuvoston direktiivin 2008/118/EY täytäntöön panemisesta valmisteveron alaisten tavaroiden väliaikaisesti verottomia siirtoja koskevien tietokoneistettujen menettelyjen osalta (EUVL L 197, 29.7.2009, s. 24).
         
            (5)  Komission asetus (ETY) N:o 3649/92, annettu 17 päivänä joulukuuta 1992, lähtöjäsenvaltiossa kulutukseen luovutettujen yhteisön sisällä liikkuvien valmisteveron alaisten tuotteiden yksinkertaistetusta saateasiakirjasta (EYVL L 369, 18.12.1992, s. 17).
         
            (6)  Neuvoston asetus (EU) N:o 389/2012, annettu 2 päivänä toukokuuta 2012, hallinnollisesta yhteistyöstä valmisteverotuksen alalla ja asetuksen (EY) N:o 2073/2004 kumoamisesta (EUVL L 121, 8.5.2012, s. 1).
         
            (7)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
      
      
         
            LIITE
            
               EUROOPAN UNIONI
            
            
               ALKOHOLIJUOMIEN PIENTEN RIIPPUMATTOMIEN VALMISTAJIEN VALMISTEVEROTODISTUS
            
            (Neuvoston direktiivi 92/83/ETY – 23 a artikla)
            
                        
                           Sarjanumero:
                        
                     
                  
                        
                                    
                                       1.
                                    
                                 
                                 
                                    PIENEN RIIPPUMATTOMAN VALMISTAJAN TUNNISTETIEDOT
                                 
                              
                  
                        Nimitys/Nimi
                     
                  
                        Katuosoite
                     
                  
                        Postinumero ja -toimipaikka
                     
                  
                        Sijoittautumisjäsenvaltio
                        SEED-numero/Alv-tunniste
                     
                  
                        
                                    
                                       2.
                                    
                                 
                                 
                                    KUVAUS ALKOHOLIJUOMISTA, JOILLE VALMISTEVEROTODISTUSTA HAETAAN
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Alkoholijuomien tyyppi
                     
                     
                        Kuvaus
                     
                     
                        uotuinen kokonaistuotanto
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    TOIMIVALTAISEN VIRANOMAISEN TUNNISTETIEDOT
                                 
                              Nimi
                        Viraston viitenumero (tarvittaessa)
                        Osoite
                        Puhelinnumero
                        Sähköpostiosoite
                     
                  
                        
                                    
                                       4.
                                    
                                 
                                 
                                    TOIMIVALTAISEN VIRANOMAISEN VAHVISTUS
                                 
                              Allekirjoittanut kansallinen viranomainen vahvistaa
                        
                                    —
                                 
                                 
                                    kohdassa 1 mainitun pienen riippumattoman valmistajan vuotuisen kokonaistuotannon, joka ilmoitetaan kohdassa 2
                                 
                              
                                    —
                                 
                                 
                                    sen, että kohdassa 1 mainittu pieni riippumaton valmistaja täyttää soveltuvin osin direktiivin 92/83/ETY 4 artiklan 2 kohdassa, 9 a artiklan 2 kohdassa, 13 a artiklan 4 kohdassa, 18 a artiklan 3 kohdassa tai 22 artiklan 2 kohdassa säädetyt vaatimukset.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Allekirjoittajan nimi ja asema
                     
                  
                        Paikka ja päiväys
                     
                     
                        Leima (tarvittaessa)
                     
                     
                        Allekirjoitus
                     
                  
               Selittävät huomautukset
            
            
                        1.
                     
                     
                        Tämä todistus toimii täydentävänä asiakirjana sovellettaessa alennettua valmisteverokantaa direktiivin 92/83/ETY 23 a artiklassa tarkoitettujen pienten riippumattomien valmistajien tuottamiin alkoholijuomiin. Jokaiselle pienelle riippumattomalle valmistajalle on laadittava vuosittain yksi todistus, joka koskee kaikkia sen valmistamia alkoholijuomatyyppejä.
                     
                  
                        2.
                     
                     
                        Todistuksen koon on oltava 210 × 297 millimetriä. Jos lomake on painettu, se on tehtävä valkoiselle paperille, joka ei sisällä mekaanista massaa.
                     
                  
                        3.
                     
                     
                        Todistus on täytettävä selkeästi ja siten, että merkinnät ovat pysyviä. Lomakkeissa ei saa olla raaputtamalla tai päällekirjoittamalla tehtyjä korjauksia. Todistus on täytettävä sen jäsenvaltion tunnustamalla kielellä, johon pieni riippumaton valmistaja on sijoittautunut. Ilmaisulla ”tunnustettu kieli” tarkoitetaan jotakin niistä kielistä, jota käytetään virallisesti pienen riippumattoman valmistajan jäsenvaltiossa, tai jotakin muuta unionin virallista kieltä, jonka kyseinen jäsenvaltio on ilmoittanut hyväksyvänsä tähän tarkoitukseen.
                     
                  
                        4.
                     
                     
                        Jos todistus laaditaan muulla kuin määräjäsenvaltion tunnustamalla kielellä, lähetyksen vastaanottajan on todistusta esittäessään liitettävä siihen käännös, jos kyseisen jäsenvaltion viranomaiset sitä pyytävät. Kyseinen jäsenvaltio voi harkintansa mukaan olla vaatimatta käännöstä.
                     
                  
                        5.
                     
                     
                        Sarjanumero koostuu 14 numerosta. Sen alussa on kaksi numeroa, jotka viittaavat todistuksen antamisvuoteen; sen jälkeen on asetuksen (EY) N:o 684/2009 liitteessä II olevan 3 kohdan mukainen todistuksen antavan jäsenvaltion kaksikirjaiminen maakoodi; lopuksi on yksilöllinen kymmenestä aakkosnumeerisesta merkistä koostuva kansallinen tunnus, jonka antaa pienen riippumattoman valmistajan sijoittautumisjäsenvaltio. Esimerkki tällaisesta sarjanumerosta: 22ES01ABCD234E.
                     
                  
                        6.
                     
                     
                        Todistuksen kohtaan 1 merkitään asiaankuuluvat tiedot pienen riippumattoman valmistajan tunnistamiseksi, mukaan lukien sen SEED-numero. Alv-tunniste on merkittävä vain, jos pienellä riippumattomalla valmistajalla ei ole SEED-numeroa.
                     
                  
                        7.
                     
                     
                        Toimivaltainen viranomainen merkitsee todistusta hakevan pienen riippumattoman valmistajan alkoholijuomien vuotuisen kokonaistuotannon todistuksen kohtaan 2 seuraavat seikat huomioon ottaen:
                        
                                    a)
                                 
                                 
                                    alkoholijuoman tyyppi eritellään seuraavan direktiivissä 92/83/ETY vahvistetun luettelon mukaisesti:
                                    
                                                i)
                                             
                                             
                                                olut;
                                             
                                          
                                                ii)
                                             
                                             
                                                viini;
                                             
                                          
                                                iii)
                                             
                                             
                                                muut käymisen avulla valmistetut juomat kuin viini ja olut;
                                             
                                          
                                                iv)
                                             
                                             
                                                välituotteet;
                                             
                                          
                                                v)
                                             
                                             
                                                etyylialkoholi;
                                             
                                          
                              
                                    b)
                                 
                                 
                                    tuotteen kuvaus voidaan ilmoittaa. Jos välituotteiden ja muiden käymisen avulla valmistettujen juomien kuvaus ilmoitetaan, kuvauksen olisi oltava direktiivin 92/83/ETY 13 a artiklan 2 ja 3 kohdan tai sen 18 a artiklan 2 kohdan mukainen;
                                 
                              
                                    c)
                                 
                                 
                                    alkoholijuoman määrä ilmaistaan hehtolitroina, lukuun ottamatta etyylialkoholia, jonka määrä ilmaistaan hehtolitroina puhdasta alkoholia.
                                 
                              
                  
                        8.
                     
                     
                        Todistuksen kohtaan 3 merkitään asiaankuuluvat tiedot toimivaltaisen viranomaisen tunnistamiseksi, mukaan lukien tarvittaessa asetuksen (EY) N:o 684/2009 liitteessä II olevan 5 kohdan mukainen tullitoimipaikan viitenumero.
                     
                  
                        9.
                     
                     
                        Toimivaltaiset viranomaiset voivat olla vaatimatta annetun todistuksen leimaamista, jos se on varmennettu muulla tavoin, kuten sähköisellä allekirjoituksella.